[{"text_idx": "#000004", "text": "Hyd yn oed cyn i ni ddechrau gwerthuso Pathfinder, roeddem ni\u2019n edrych ymlaen at ei gyflwyno i\u2019r byd. Roeddem ni\u2019n gwybod bod gan y prosiect y potensial i newid ymateb y system iechyd i ddioddefwyr-oroeswyr cam-drin domestig, ac y byddai ein hadroddiad gwerthuso\u2019n cynnwys dysgu allweddol a fyddai\u2019n helpu llunwyr polisi\u0308au, comisiynwyr a gweithwyr proffesiynol mewn gwasanaethau iechyd a cham-drin domestig arbenigol i gyflawni hyn. Ar o\u0302l gweithio ym maes cam-drin domestig ers deng mlynedd, fe wn i faint mae gweithwyr proffesiynol a chomisiynwyr yn gwerthfawrogi ymchwil gadarn sy\u2019n dangos gwerth eu gwaith, yn enwedig ymyraethau mewn lleoliadau iechyd lle mae angen data i annog pawb i weld bod cam-drin domestig yn fater iechyd cyhoeddus, sydd angen buddsoddiad fel rhan o fusnes craidd y GIG. Wrth ysgrifennu ein hadroddiad roeddem ni\u2019n ofalus i sicrhau ein bod yn cynrychioli\u2019r holl weithwyr proffesiynol yn briodol, ond yn bwysicach yr holl ddioddefwyr-oroeswyr fu\u2019n ddigon caredig i rannu eu profiadau gyda ni fel rhan o\u2019r ymchwil."}, {"text_idx": "#000005", "text": "Pan wahoddwyd yr Athro GJ Melendez-Torres, Bethan Pell a fi i gyflwyno canfyddiadau terfynol ein hadroddiad mewn lansiad ar-lein ar 11 Mawrth 2021, nid dyma oedden ni wedi\u2019i ddychmygu: roedd ein cynlluniau mawreddog ar gyfer lansio wyneb yn wyneb (a gadewch i ni fod yn onest, mae pawb yn gweld eisiau\u2019r te, coffi a chacennau am ddim a\u2019r sgwrsio yn y digwyddiadau hyn!) wedi gorfod symud i\u2019r byd rhithwir, fel cynifer o ddigwyddiadau eraill. Ond gwisgom ni ein dillad gorau, gwneud ein gwallt a pharatoi ein cefndiroedd zoom i arddangos ein hadroddiad i\u2019r \u2018ystafell\u2019 o gyfranogwyr oedd yn awyddus i glywed ein canfyddiadau."}, {"text_idx": "#000006", "text": "Hanfod ymyrraeth Health Pathfinder yw gwella ymwybyddiaeth, gwybodaeth a sgiliau gweithwyr iechyd proffesiynol a\u2019r systemau y mae\u2019r gweithwyr hyn yn gweithio oddi mewn iddynt.\u2019"}, {"text_idx": "#000007", "text": "Cydlynwyd y digwyddiad gan Gonsortiwm Pathfinder o sefydliadau cam-drin domestig oedd wedi cydlynu\u2019r ymyrraeth: Cydsefyll a gynhaliodd y digwyddiad a chadeiriodd Donna Covey o AVA yn gelfydd ac yn frwd. Siaradodd Nicole Jacobs, Comisiynydd Cam-drin Domestig Cymru a Lloegr yn gyntaf gan amlinellu nod a chwmpas cynllun Health Pathfinder, a\u2019r ro\u0302l allweddol yn trawsnewid yr ymateb iechyd i gam-drin domestig wrth adnabod a chefnogi dioddefwyr-oroeswyr. Siaradodd yn angerddol am botensial y prosiect i sbarduno ymateb system iechyd gyfan i gam-drin domestig a\u2019r budd i ddioddefwyr-oroeswyr pe bai cam-drin domestig yn cael ei ystyried yn fusnes craidd y GIG. Rhoddodd Nicole y cyflwyniad perffaith i helpu i osod ein canfyddiadau yn eu cyd-destun ac amlinellu pam fod y gwasanaeth iechyd mor bwysig wrth adnabod a chefnogi dioddefwyr-oroeswyr, a sut mae arnom ni ymateb iechyd priodol i\u2019r holl ddioddefwyr-oroeswyr."}, {"text_idx": "#000009", "text": "Er mwyn osgoi diflastod \u2018blinder zoom\u2019, dim ond 90 munud oedd hyd y digwyddiad, oedd hefyd yn cynnwys cyflwyniad am brosiect cysylltiedig gan Sandi Dheesa yn edrych ar yr ystyriaethau ynghylch nodi cam-drin domestig ar gofnodion iechyd. Roeddem ni am neilltuo amser digonol ar gyfer panel holi ac ateb ar y diwedd, felly roedden ni wynebu\u2019r her o gyflwyno prif negeseuon adroddiad enfawr mewn llai na 20 munud. GJ arweiniodd y gwerthusiad, a dechreuodd drwy amlinellu\u2019r cwestiynau allweddol: beth yw Health Pathfinder, beth a gyflawnwyd, sut oedd yn gweithio, sut brofiad oedd ei weithredu a sut mae symud ymlaen?"}, {"text_idx": "#000010", "text": "Fel man cychwyn ar gyfer y gwerthusiad, datblygon ni fodel rhesymeg, oedd yn ein helpu i fapio elfennau niferus yr hyn oedd yn ymyrraeth gymhleth, a sut roedd yr elfennau hyn yn gweithio gyda\u2019i gilydd. Dysgodd y gynulleidfa beth oedd Pathfinder: roedd y safleoedd oedd yn cymryd rhan yn amrywol iawn eu natur a\u2019u cwmpas am eu bod yn gallu siapio\u2019r gweithredu i\u2019w hanghenion eu hunain gan ddibynnu ble\u2019r oedden nhw ar y daith o ymdrin a\u0302 cham-drin domestig. Roedd y safleoedd yn dod o bob rhan o\u2019r system iechyd, yn cynnwys aci\u0301wt, iechyd meddwl, gofal sylfaenol a deintyddiaeth."}, {"text_idx": "#000011", "text": "Hanfod ymyrraeth Health Pathfinder yw gwella ymwybyddiaeth, gwybodaeth a sgiliau gweithwyr iechyd proffesiynol a\u2019r systemau y mae\u2019r gweithwyr hyn yn gweithio oddi mewn iddynt, a chynyddu gallu gweithwyr proffesiynol i ymholi\u2019n rheolaidd ac yn sensitif am drais a cham-drin domestig, er mwyn cynyddu hyder dioddefwyr-oroeswyr i ddatgelu, a derbyn ymateb proffesiynol sydd yn ei dro yn arwain at atgyfeiriad amserol at wasanaethau arbenigol. Roedd elfennau o Pathfinder a weithredwyd gan safleoedd yn cynnwys hyfforddi gweithwyr proffesiynol, cydleoli gwasanaethau trais a cham-drin domestig mewn lleoliadau clinigol, cyflwyno strwythurau llywodraethu newydd, sefydlu a chefnogi cydgysylltwyr trais a cham-drin domestig, cynnal asesiadau anghenion, gwella strategaethau casglu data, ac adolygu polisi\u0308au clinigol sy\u2019n ymwneud a\u0302 thrais a cham-drin domestig."}, {"text_idx": "#000012", "text": "Cael gweithiwr iechyd proffesiynol yn gofyn a gweithredu yn gallu achub bywydau mewn mwy nag un ystyr.\u2019"}, {"text_idx": "#000013", "text": "Cyflwynodd GJ uchafbwyntiau\u2019r bennod yn yr adroddiad sy\u2019n amlinellu\u2019r hyn a gyflawnodd Pathfinder, yn bennaf ei fod wedi cyfrannu at ganfod dioddefwyr-oroeswyr yn amserol cyn iddynt brofi lefelau uchel o risg. Gwelsom hefyd fod Pathfinder wedi codi cyfraddau atgyfeirio i Gynadleddau Asesu Risg Amlasiantaethol (MARAC), gan awgrymu ei fod hefyd wedi cynhyrchu gwelliant ar lefel system wrth adnabod achosion risg uchel."}, {"text_idx": "#000014", "text": "Yna cyflwynodd Bethan ein canfyddiadau o ran dealltwriaeth o\u2019r ffordd roedd Pathfinder yn gweithio ac yn creu newidiadau. Canfuom fod yr ymyrraeth yn gweithio trwy greu pum \u2018mecanwaith newid\u2019 allweddol: y mecanwaith sylfaenol oedd cynhyrchu ymwybyddiaeth o gam-drin domestig mewn lleoliadau iechyd ymhlith gweithwyr proffesiynol a dioddefwyr-oroeswyr; yr ail oedd cynhyrchu arbenigedd ymhlith gweithwyr iechyd proffesiynol i adnabod ac ymholi\u2019n ddiogel; y trydydd oedd creu perthnasoedd rhwng gweithwyr proffesiynol amlasiantaethol i greu mannau i rannu arbenigedd, cefnogi ei gilydd a chydweithio; y pedwerydd oedd creu grw\u0302p cefnogol o weithwyr proffesiynol sy\u2019n grymuso gweithwyr iechyd proffesiynol gyda hyder i roi eu harbenigedd newydd ar waith; a\u2019r mecanwaith olaf oedd cynhyrchu data a thystiolaeth i ddangos gwerth yr ymyrraeth ac amlygu meysydd i\u2019w gwella."}, {"text_idx": "#000015", "text": "Yna cyflwynais i ein canfyddiadau am y profiad o weithredu\u2019r ymyrraeth o safbwyntiau\u2019r gweithwyr proffesiynol dan sylw. Canfuom sawl ffactor y nododd gweithwyr proffesiynol eu bod yn effeithio ar y ffordd y rhoddwyd Pathfinder ar waith, sef: a oedd ganddynt hanes o weithredu ymyraethau cam-drin domestig yn flaenorol; presenoldeb rhagdybiaethau a stigma ynghylch cam-drin domestig ar lefel unigol a sefydliadol; sut roedd y ddau ffactor hyn yn chwarae ro\u0302l o ran a oedd Pathfinder yn cael ei ystyried yn berthnasol; a ffactorau ymarferol a strwythurol oedd yn effeithio ar sut roedd modd ymwreiddio rolau Pathfinder yn yr adran iechyd."}, {"text_idx": "#000016", "text": "Ar o\u0302l cyflwyno uchafbwyntiau ein hadroddiad, holodd y gynulleidfa gwestiynau pwysig iawn i ni. Roeddem ni\u2019n falch i allu synhwyro cyffro brwdfrydedd cyfranogwyr \u2018yn yr ystafell\u2019 trwy\u2019r swyddogaeth sgwrsio a\u2019r blwch holi ac ateb, ac roedd y drafodaeth yn ddifyr tu hwnt. Gofynnwyd i ni sut roeddem ni\u2019n meddwl y gallem ni symud ymlaen gyda\u2019r prosiect, mewn maes sydd mor gyfyngedig o ran cyllid a chylchoedd comisiynu. Mae cyllido parhaus ar gyfer ymyraethau fel Pathfinder yn hanfodol: dangosodd ein gwerthusiad fod awydd yno i barhau ac adeiladu ar yr arferion a ddechreuwyd gan Pathfinder."}, {"text_idx": "#000017", "text": "Gofynnwyd i ni hefyd ddweud mwy am yr hyn roedd dioddefwyr-oroeswyr yn ei rannu gyda ni, oedd yn pwysleisio gwerth ymatebion cymwys a sensitif gan weithwyr iechyd proffesiynol i\u2019w helpu i fod yn ddiogel: yn wir, fe dywedon nhw bod cael gweithiwr iechyd proffesiynol yn gofyn a gweithredu yn gallu achub bywydau mewn mwy nag un ystyr. Mae\u2019n hanfodol fod comisiynwyr yn ariannu\u2019r rolau a\u2019r mentrau oedd yn rhan o Pathfinder i greu\u2019r newidiadau sy\u2019n galluogi\u2019r gwasanaeth iechyd i ymateb yn ddigonol i ddioddefwyr sydd wedi goroesi."}, {"text_idx": "#000021", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}, {"text_idx": "#000022", "text": "Defnyddio dull ysgol gyfan ar gyfer iechyd meddwl yng NghymruMedi 27, 2023\nDatblygu Rhwydwaith Ymchwil Iechyd mewn YsgolionMedi 20, 2023\nAlice: \u2018Roedd cael y cyfleoedd hyn wedi fy nghyflwyno i wahanol ddiwydiannau a llwybrau gyrfa\u2019 Medi 15, 2023\nRowan: \u2018Erbyn hyn, dwi\u2019n sicr bod gyrfa mewn ymchwil gwyddorau cymdeithasol yn rhywbeth yr hoffwn ei dilyn\u2019Medi 15, 2023\nEmma: Bydd yr interniaeth hon yn llywio\u2019r hyn y byddaf yn ei ddilyn yn y dyfodolMedi 15, 2023"}]